**Η λήψη αποφάσεων του Συλλόγου Διδασκόντων και η σχέση της με το μοντέλο διοίκησης της σχολικής μονάδας**

Τσιαμπάση Φανή, ΣΕΕ ΠΕ 70, 3ο ΠΕΚΕΣ Αττικής

Καράμηνας Ιγνάτιος, ΣΕΕ ΠΕ 70, 3ο ΠΕΚΕΣ Αττικής

**Περίληψη**

Αντικείμενο της παρούσας ανακοίνωσης είναι η ανάδειξη της σχέσης του μοντέλου, βάσει του οποίου διοικείται μια σχολική μονάδα, με τον τρόπο και τη διαδικασία λήψης αποφάσεων του Συλλόγου Διδασκόντων. Πιο συγκεκριμένα, αρχικά γίνεται αναφορά στα είδη των αποφάσεων που καλείται να λάβει ο Σύλλογος Διδασκόντων μιας σχολικής μονάδας και στη συνέχεια παρουσιάζονται τα μοντέλα λήψης απόφασης, ενώ η έμφαση δίνεται στο συμμετοχικό μοντέλο. Ακολούθως, περιγράφεται ο ρόλος του/της διευθυντή/τριας στη διαδικασία λήψης απόφασης, υπό το πρίσμα της μορφής ηγεσίας που έχει υιοθετήσει και ακολουθεί, όπως και η καθοριστική του/της επιρροή στη λειτουργία του Συλλόγου Διδασκόντων. Τέλος, παρουσιάζονται συγκεκριμένα μοντέλα εκπαιδευτικής ηγεσίας και συσχετίζονται με τρόπους και διαδικασίες λήψης αποφάσεων. Καταληκτικά τονίζεται η αναγκαιότητα υιοθέτησης του συμμετοχικού μοντέλου λήψης αποφάσεων για την αποτελεσματική λειτουργία και την επίτευξη των στόχων του Σχολείου.